b'\n_START_ARTICLE_\nPiebalga raudteejaam\n_START_PARAGRAPH_\nPiebalga raudteejaam on endine raudteejaam Ieri\xc4\xb7i\xe2\x80\x93Gulbene\xe2\x80\x93Abrene raudteel Jaunpiebalga piirkonna Jaunpiebalga vallas Jaunpiebalgas. Avamisaegse haldusjaotuse j\xc3\xa4rgi j\xc3\xa4i see Jaunpiebalga kihelkonda Jaunpiebalga kirikum\xc3\xb5isa maadele._NEWLINE_Jaam asus Riia jaamast 130 km kaugusel. _NEWLINE_Jaam avati koos raudteega. Tegemist oli liini \xc3\xbche t\xc3\xa4htsama jaamaga, millel olid suurimad nii kaubaveo kui ka reisijate veo n\xc3\xa4itajad. Algselt sai jaam nime Koiva j\xc3\xb5elt, mida \xc3\xbcletas jaama juures raudteesild. Jaunpiebalga nime hakkas jaam kandma aastal 1918, ent aastal 1920 muudeti selle nimi Gauja jaamaks tagasi. Piebalga jaama nime kannab see aastast 1925._NEWLINE_Algne jaamahoone oli v\xc3\xa4ike puidust rajatis, mille asemele P\xc4\x93teris Federsi projekti j\xc3\xa4rgi aastal 1926 uus kahekorruseline kivist jaamahoone ehitati. Uus jaamahoone h\xc3\xa4vis teise maailmas\xc3\xb5ja ajal. N\xc3\xb5ukogude perioodil ehitati \xc3\xbcks jaama hoonetest piletikassaks ja ootepaviljoniks \xc3\xbcmber; see punastest kividest ehitis on t\xc3\xa4nap\xc3\xa4eval halvas seisus. Jaam suleti raudtee sulgemisel aastal 1999, kuigi reisiliiklus l\xc3\xb5ppes seal juba aastal 1988._NEWLINE_Jaamas oli kaks teed ja \xc3\xbcks perroon, lisaks veel jaamast algav juurdeveotupikee, mis oli m\xc3\xb5eldud kaupade laadimises. Lisaks jaamahoonele on s\xc3\xa4ilinud veel \xc3\xbcks majandushoone.'